Governo Draghi

El Governo Draghi a l'è stad el governo quell de 67 de la Republica Italiana guidad del Mario Draghi.

 Storia 
Descrivud 'me un governo de unità nazzionala o tecnegh, l'è stad incaregad el 3 de fevrer dopo che 'l Governo Conte II l'è borlad sgiò dopo che Italia Viva l'è sortida del governo e l'ha vert una crisi. El President Sergio Mattarella, dopo havè dad un mandad esplorativ al Roberto Fico, che l'è fallid, l'ha incaregad el Draghi de provà a fà su un "governo d'alt profil", che l'ha acetad con riserva e che l'ha tacad a fà di so consultazzion che hann menad al desligà de la riserva la sira del 12 de fevrer e l'ha giurad el 13 intorna a mezdì.

El 11 de luj l'entra in crisi quand che el Moviment 5 Stelle el vota no el "DL Jut", che 'l gh'ha dent una delega che ghe permetaria al sindegh de Roma de fà su un termovalorizator in la cità e trii dì dopo, al Senad, i senator del Moviment lassen l'aula, con la fiducia, a dervì una crisi vera e propia, cont el Draghi che 'l va a dimetés del Mattarella, che però ja refuda e ghe dis de andà in Parlament.

El 20 de luj el comunega cont el Senad, a dì che ghe voeur un noeuv pat de fiducia, e gh'è 'na votazzion de fiducia, che la passa, ma senza i vot de Liga e Forza Italia, che vann foeura de l'aula, e del M5S, che però resten 'me present per dàgh el numer legal, roba che 'l mena a deventà un governo de minoranza. In la matina del 21 el se dimet in di man del Mattarella, dopo havéll nonziad a la Cambra, e 'l resta in pè per i afar corrent.

El 22 de otover el giura el governo Meloni che 'l sostituiss.

 Minister 
President del Consili: Mario Draghi
Minister di Afar Forest: Luigi Di Maio (M5S, poeu IpF)
Minister de l'Inovazzion tecnologega: Vittorio Colao
Minister de la Publega Ministrazzion: Renato Brunetta (FI)
Ministra di Afar Regionai e Autonomie: Mariastella Gelmini (FI, poeu independenta)
Minister de la Salut: Roberto Speranza (LeU)
Ministra de la Bassitalia: Mara Carfagna (FI)
Ministra di Sgiovin: Fabiana Dadone (M5S)
Minista di Par Oportunità: Elena Bonetti (IV)
Ministra de la Disabilità: Erika Stefani (L)
Minister del Turismo: Massimo Garavaglia (L)
Ministra di Interni: Luciana Lamorgese
Ministra de la Giustizzia: Marta Cartabia
Minister de la Difesa: Lorenzo Guerini (PD)
Minister del Desvilup Economegh: Giancarlo Giorgetti (L)
Minister de l'Economia: Daniele Franco
Minister de l'Agricoltura: Stefano Patuanelli (M5S)
Minister de la Transizzion Ecologega: Roberto Cingolani
Minister di Straport: Enrico Giovannini
Minister del Lavorà: Andrea Orlando (PD)
Minister de l'Istruzzion: Patrizio Bianchi
Ministra de l'Università: Maria Cristina Messa
Minister di Ben Colturai: Dario Franceschini (PD)
Minister di Raport cont el Parlament: Federico D’Incà (M5S)

 Riferiment 
Governo, Draghi scioglie la riserva e annuncia i ministri: Franco all'Economia, Cingolani alla Transizione ecologica, Cartabia alla Giustizia
Lombardia Incoeu

 Alter proget 

Draghi